Ákveðið var á fundi hagsmunaaðila í hrossarækt í dag að fresta landsmóti hestamanna í sumar til næsta árs , vegna hrossapestarinnar sem herjað hefur á íslenska stofninn . Haraldur Þórarinsson formaður stjórnar landsmótsins segir ákvörðunina hafa verið erfiða en nauðsynlega . Ekki hafi verið forsvaranlegt að stefna saman hestum af öllu landinu vegna þeirrar stöðu sem upp var komin vegna veikinnar . Ljóst er að miklar tekjur munu tapast vegna þessarar ákvörðunar mótsstjórnar og hagsmunaaðila . Landsmótið átti að hefjast á Vindheimamelum í Skagafirði í lok júnímánaðar og standa í tæpa viku . Margt hestafólk erlendis frá hafði boðað komu sína á mótið .